sasicodes/solvari-1 huggingface dataset:
இந்நாள் உயிரை இழந்தவர்களைப் பற்றி உள்ளம் உருக கசிந்து அழ வேண்டிய நாள் அல்ல மாறாக நம் இனத்தின் விடுதலைக்காகத் தங்கள் இன்னுயிரை ஈந்த மாவீரர்களின் கனவினை நாம் வாழும் காலத்திலேயே நிறைவேற்றிட அதற்காக நிதமும் உழைத்திட நமக்குள்ளாக உருவேற்றி உறுதிகொள்ள வேண்டிய உன்னத நாள்.
வரலாற்றுப்பெருமைகள் பல வாய்ந்த தமிழர் என்கிற தேசிய இனம் தமிழகம் தமிழீழம் என்கின்ற இரண்டுபெரும் தாய்நிலங்கள் இருந்தும் இவ்வுலம் செழிக்க அளப்பரிய உயிர்க்கொடை ஈடு இணையற்ற மானுட உழைப்பு மாபெரும் கலைபண்பாட்டு பங்களிப்புகள் என அனைத்தையும் வாரிக்கொடுத்த ஒரு மாபெரும் தேசிய இனத்திற்கு உள்ளங்கை அளவுகூட இறையாண்மை கொண்ட நாடில்லை என்பதுதான் இந்த நூற்றாண்டிலும் தமிழர் என்கின்ற தேசிய இனத்தின் மீது கவிழ்ந்து இருக்கும் வரலாற்றுப் பெருஞ்சோகம்.
ஒரு தேசிய இனம் என்றைக்குத் தனக்கென ஒரு தேசம் அடைகின்றதோ அன்றைக்குத்தான் முழுமுதற் விடுதலையை எட்டும் என்கிறார்கள் வரலாற்று ஆய்வாளர்கள்.
அதனால்தான் நம் தேசிய தலைவர் அவர்கள் ஒரு அறிவார்ந்த தலைமுறையின் செறிவான உழைப்பின் மூலமாக இறையாண்மை கொண்ட நாட்டினை உருவாக்கிட முடியுமென நம்பினார்.
நிலத்தை இழந்தால் பெறலாம் உடமையை இழந்தால் பெறலாம் உரிமையை இழந்தால் அடையலாம் ஆனால் நம் தேசிய தலைவர் அவர்கள் அணு அணுவாய் பார்த்து கற்பித்து வழிகாட்டி உருவாக்கிய ஒரு அறிவார்ந்த தலைமுறையை ஈடு இணையற்ற அறிவாற்றல் கொண்ட இளைஞர் பட்டாளத்தைத் தமிழர் என்ற தேசிய இனம் வரலாற்றின் வீதிகளில் என்று கண்டறியும்?
தியாகத்திற்கு ஒரு திலீபன் அறிவாற்றலுக்கும் ஒரு தமிழ்ச்செல்வன் பார் போற்றும் வீரத்திற்கு ஒரு பால்ராஜ் கடும்பகை அழித்துக் கொடுந்துயர் தீர்க்க ஒரு கடாபி மானுட ஆற்றலுக்கும் மேலான நுட்பமும் வீரமும் கொண்ட பொட்டு அம்மான் கடலிலே காவியங்கள் படைத்த சூசை வீரத்திற்கு ஒரு இலக்கணமாய்த் திகழ்ந்த விதுஷா என அடுக்கடுக்காய்ச் சொல்லிக்கொண்டே போனால் முடிவற்ற பட்டியலாய் தொடரும் என் அண்ணன்மார்களின் பெயர்கள்.
இன்றளவும் சிங்களப்பேரினவாதிகள் நம் தாய்நிலத்தை அடிமைப்படுத்தி ஆக்கிரமித்துச் சிங்களக்கொடியேற்றங்களை வலுக்கட்டாயமாக நிறைவேற்றிக் கொண்டுதான் இருக்கிறார்கள்.
ஒரு தேசிய இனத்தின் உயிர்நாடியான பண்பாட்டு விழுமியங்களை அழிப்பதன் மூலம் அந்தத் தேசிய இனத்தை எவ்வித அடையாளமுமின்றி அழித்துவிட முடியும் என்பதை நன்கு உணர்ந்த சிங்களப்பேரினவாத அரசு தமிழர் நிலத்தில் பெளத்த விகார்களை அமைக்கும் பல்வேறு விதமான பண்பாட்டுச் சீரழிவு தாக்குதல்களை நிகழ்த்தி தமிழ்த்தேசிய இனத்தின் ஆன்ம பற்றுறுதியை சிதைக்க முயன்று வருகிறார்கள்.
ஆனால் மாவீரர்களைத் தன்னுள் விதையாய் அடக்கிக்கொண்டு உயிர்ப்புடன் திகழும் ஈழ மண் சிங்களப் பேரினவாத அடக்குமுறைகளுக்கு எதிராக மீண்டும் விழிப்படைந்து இருப்பது அண்மை நாட்களில் நமக்குக் கிடைத்த மாபெரும் மாறுதல்.
சில மாதங்களுக்கு முன்பு நடைபெற்ற பொங்குதமிழர் ஒன்றுகூடலில் பல்லாயிரக்கணக்கான நம் ஈழ உறவுகள் பங்கேற்றுத் தாய்மண் விடுதலையில் தங்கள் பற்றுறுதியை பன்னாட்டு சமூகத்தின் முன் பறைசாற்றியிருக்கிறார்கள்.
என்கிற அண்ணன் அறிவுமதி பாடல்வரிகளுக்கு ஏற்ப நிலத்தடியில் புதைந்திருக்கும் நம் மாவீரர்கள் இன்றளவும் உயிர்த்துடித்து ஈழ விடுதலை உணர்வை உயிர்ப்புடன் வைத்திருக்கிறார்கள் என்பதே பொங்குதமிழ் ஒன்றுகூடல் நமக்கெல்லாம் தெரிவித்த செய்தி.
தற்கால உலக அரசியல் ஒழுங்கமைவுகளுக்கு ஏற்ப சரியான காய்நகர்த்தல்களுடன் கூடிய ராஜதந்திர முன்னெடுப்புகள் ஈழ விடுதலைக்குத் தற்போதைய உடனடித் தேவையாக இருக்கிறது.
சிங்களப் பேரினவாத அரசிற்கு ஆதரவு நல்கி ஆயுதம் வழங்கி நாம் கனவு தேசமாய்க் கட்டிய நாட்டை நம் கண்களுக்கு அழித்துப் போட்டதில் இந்தியாவின் பங்கு மகத்தானது.
அதனால்தான் அதிகாரத்தை நோக்கிய பாய்ச்சலாக எந்த அதிகாரம் எம் இனத்தின் விடுதலைக்கனவை நசுக்கிப் போட்டதோ அந்த அதிகாரத்தை அடைவதற்காகத் தமிழின இளையோர் நாம் தமிழர் என்கின்ற மாபெரும் வெகுசன அரசியல் முன்னெடுப்பை தாயகத்தமிழகத்திலே உருவாக்கி வருகின்றோம்.
எந்தக் கனவிற்காக மாவீரர்கள் மண்ணில் விழுந்து விண்ணிற்குப் போனார்களோ அந்தத் தாயக விடுதலைக்கனவை நம் உயிருள்ளவரை நம் ஆன்மாவில் சுமந்து நம் செயல்களினால் அதைச் சாத்தியப்படுத்த சத்திய தலைவன் மேதகு வே.பிரபாகரன் வழியில் ஒன்றுகூடி உழைப்போம் என இந்நாளில் நாம் உறுதியேற்போம்.
மக்களுக்காகவும் மண்ணுக்காகவும் தம் உயிர்களை ஆயுதமாக்கி போராடி மடிந்த மாவீரர்களை நினைவேந்தும் நாள் மாவீரர் நாளுக்கென்றே பிறந்தாற்போல் இந்தமாதத்திலேயே கார்திகைப்பூக்களும் மலரும்.
புலிகளையும் தமிழீழத்தையும் அடையாளப்படுத்தும் சிகப்பு மஞ்சள் வர்ணங்களோடும் மாவீரர் நாளில் ஏற்றப்படும் சுடரைப் போன்ற தோற்றத்துடனும் போராளிகளின் கழுத்தில் இருந்த சயனட்டை ஒத்த நச்சுத்தன்மையோடும் கார்திகை மலர்கள் எவருக்கும் சொல்லாமலேயே மாவீரர்களை நினைவூட்டும்.
எத்தகைய அடக்குமுறை வந்தபோதும் மாவீரர் நாளில் ஆலயங்களில் மணி ஒலிப்பதோ தீபம் ஏற்றுவதோ தடைசெய்யப்பட்ட போதும் கார்திகை மலர்கள் இதழ்களை விரித்து மாவீரர்களை அஞ்சலிக்க தவறவில்லை.
தமிழர்களின் அஞ்சலியை துப்பாக்கி முனையில் அதிகாரம் தடுத்து நிறுத்தினாலும் இயற்கை கார்த்திகைப் பூ வடிவில் மாவீரர் நாளினை நினைவேந்துவதை யாராலும் அடக்க முடியவில்லை.
தீபமேற்றவோ மணியொலிக்கவோ தடைகள் போடப்பட்ட போதும் மானசீகமாக தமிழர்கள் தங்கள் மனங்களுக்குள் மாவீரர்களை பூசிக்கவே செய்தார்கள்.
மாவீரர்களை அஞ்சலிப்பதில் முன்னிற்கும் யாழ் பல்கலைக்கழக மாணவர்களையும் ஏனைய இளையோரையும் திசைதிருப்பி மாவீரக் கனவுகளை மறைக்க ஆட்சியாளர்கள் எத்தனையோ வழிகளில் முயன்றார்கள்.
போதைப்பாவனை ஆடம்பர மோகம் சமுகச் சீரழிவு நடவடிக்கைகள் என்று இளைஞர்களை தவறான பாதைக்கு இட்டுச் செல்வதற்கான சகல வழிகளையும் அரசு திறந்துள்ளது.
பின்னர் மக்களின் எதிர்ப்பலைகளாலோ என்னவோ தமக்கும் கோலிப்பண்டிகைக்கும் சம்பந்தம் இல்லை என அறிக்கைவிட்டார் இந்தியத் துணைத் தூதுவர் என்.
மேலும் நல்லாட்சி அமைச்சர்கள் மாவீரர்களை நினைவுகூர எத்தனைபேர் வருவார்கள் போரில் உயிரிழந்த தமிழர்களை நினைவுகூருங்கள் விடுதலைப்புலிகளை நினைவுகூரமுடியாது என்றார்கள்.
தமிழீழ விடுதலைப் புலிகளை நினைவுகூர எத்தகைய தடைகள் வந்தாலும் புத்திஜீவிகளையும் மாவீரர்களையும் அள்ளித்தந்த யாழ் பல்கலைக்கழகம் மாவீரர்களை நினைவுகூர பின்னிற்பதில்லை.
கொண்டு செல்லப்பட்டாலே மாவீரர்களின் முக்கியதுவத்தினை உணர்ந்து எமது இளம் சமுதாயம் மாவீரர் நாள் போன்றவற்றை முன்நின்று நடாத்தும்.
ஒரு சிலர் பேரினவாதத்தின் தந்திரங்களுக்கு பலியாகினாலும் பெரும்பாலானோர் தங்களுக்காக போராடி மடிந்த மறவர்களை நினைவுகூர மறப்பதில்லை.
தமக்காக எரிந்த சூரியர்களை எவர்தான் மறப்பார்கள் இரண்டாயிரம் வருடங்கள் கடந்துவிட்ட போதிலும் குன்றா இளமையுடன் அள்ள அள்ள குறையாத அறிவுச் சுரங்கமாக விளங்கிவரும் உலகப் பொது மறையான திருக்குறள் தந்த வள்ளுவப் பெருந்தகை வகுத்த வள்ளுவத்தின் வழி நின்று எமது வரலாற்று நாயகர்களின் கனவை நனவாக்குவது உலகத் தமிழர்களின் கடமையாகும்.
முக்காலத்திற்கும் பொருந்தும் இயல்புடைய தமிழ்மறையான திருக்குறள் இன்றைய நிலையில் உலகத் தமிழர்களுக்கு அவர்களது கடமையை உணர்த்தி நிற்கின்றது.
தமிழ் மறையில் பதினோராவது அதிகாரமாக இடம்பெற்றிருக்கும் செய்ந்நன்றி அறிதல் பகுதியில் கூறப்பட்டிருக்கும் பத்து குறள்களுக்குள்ளும் பொதிந்துள்ள விடயங்களை உலகத் தமிழர்களின் கடமையின் வழியே பார்ப்போம்.
குறள் விளக்கம் தனக்கு ஓர் உதவியும் செய்யாதிருக்கும் போது ஒருவன் பிறர்க்குச் செய்த உதவிக்கு இம்மண்ணுலகமும் விண்ணுலகமும் ஒப்பாதல் இயலாது.
பொது விளக்கம் சுதந்திர தமிழீழம் என்ற இலட்சியத்திற்காக தமது இன்னுயிரை ஈர்ந்த மாவீரர்கள் எம் இனத்தில் பிறந்தார்கள் என்பதற்கும் அப்பால் தமிழினத்தின் சார்பில் எதுவித உதவியையும் பெறாதவர்களே.
அவ்வாறு இருக்கையில் உலகத் தமிழினத்தின் சுதந்திர வாழ்விற்காய் தமது ஆசைகளை விடுத்து பற்றறுத்து பாச உறவுகளைத் துறந்து சுயவாழ்வின் சுகபோகங்களை கைவிட்டு தன்னலமற்று விடுதலை வேள்வியில் தம்மையே ஆகுதியாக்கிய மாவீரர்களின் தியாகத்திற்கு ஈடு இணையே கிடையாது.
பொது விளக்கம் உலகம் வியந்து பார்க்கும் வண்ணம் செல்வச்செழிப்போடு சீரும் சிறப்புமாக தம்மைத் தாமே ஆளும் தன்னாட்சி உரிமையின் அடிப்படையில் எமது முந்தைத் தமிழர் அரசமைத்து வாழ்ந்துவந்த நிலையில் அந்நியர் ஆதிக்கத்தில் எம் இனத்தின் இறையாண்மை பறிபோனது.
இலங்கைத் தீவிலிருந்து பிரித்தானிய ஏகாதிபத்தியம் விலகி சிங்களவர் கைகளில் ஆட்சி அதிகாரங்கள் ஒப்படைக்கப்பட்டபோது இனரீதியான ஒடுக்குமுறை தமிழர்கள் மீது கட்டவிழ்த்து விடப்பட்டது.
சட்டியில் இருந்து அடுப்பில் விழுந்த கதையாக தமிழர்கள் அவதிப்பட்ட தருணத்தில்தான் பறிக்கப்பட்ட தமிழர்களது தன்னுரிமையினை மீட்பதற்கான தமிழீழ விடுதலைப் போராட்டம் வரலாற்றுத் தன்னியல்பில் தோற்றம்பெற்றது.
தமிழினத்தின் அடிமை விலங்குடைக்கும் வரலாற்றுப் பணியில் தமது உடல்பொருள்ஆவி அனைத்தையும் தாமாகவே முன்வந்து உவந்தளித்த மாவீரர்களின் தற்கொடை வீரமே உலகளவில் தமிழர்களுக்கான தலைநிமிர்வினை தந்திருந்தது.
சிங்கள பௌத்த பேரினவாத அரசுகளின் இன அழிப்பு முன்னெடுப்புக்களை மாவீரர்கள் தமது தற்கொடை வீரத்தால் வேலியமைத்து தடுத்து நிறுத்தாது விட்டிருப்பின் எமது தனித்துவத்தை இழந்து சிங்கள தேசத்தின் அடிமை இனமாகியிருந்திருப்போம்.
ஆகவே தக்க தருணத்தில் தாமாக முன்வந்து தமது தற்கொடையால் உயிர்வேலி அமைத்து எம் இனத்தைக் காத்து நின்றநிற்கின்ற காவல்தெய்வங்களின் தியாகம் உலகத்தைவிட மிகப்பெரியதாகும்.
குறள் விளக்கம் பயனை எதிர்பாராமல் ஒருவர் செய்த உதவியாகிய அன்புடமையை ஆராய்ந்து பார்த்தால் அதன் நன்மை கடலினும் மிகப் பெரியதாகும்.
பொது விளக்கம் கோயிலுக்கோ பாடசாலைக்கோ சனசமூக நிலையத்திற்கோ அன்பளிப்பாக ஒரு மின்குமிழை வாங்கிக்கொடுப்பவர் கூட அதில் உபயம்.. என்று தனது பெயர் பொறித்தே வழங்குகிறார்.
சாதாரண மின்குமிழை கொடுப்பவரே தனது அன்பளிப்பிற்கான விளம்பரத்துடனேயே செய்யும் போது தமிழீழ விடுதலைப் போராட்டத்தில் வீரகாவியமான நாற்பதாயிரத்திற்கும் மேலான மாவீரர்கள் தமக்கோ அல்லது தம் சார்ந்தவர்களுக்கோ எதுவித பிரதிபலனையும் எதிர்பார்க்காது இனம் சார் நலனை முன்னிறுத்தி செய்த தியாகம் மகத்துவமானது.
குறள் விளக்கம் ஒருவன் தினையளவுள்ள சிறிய உதவியைத் தமக்குச் செய்தாலும் அதன் பயன் உணர்ந்த சான்றோர் அதனைப் பனையளவு பெரிதாக மதித்துப் போற்றுவர்.
பொது விளக்கம் திணையளவுள்ள உதவியையே பனையளவாக மதித்துப் போற்றும் போது திரும்பக் கிடைக்கவே கிடைக்காதென்று தெரிந்த நிலையிலும் தமது இன்னுயிரை எமக்காக ஆகுதியாக்கிய மாவீரர்களின் தியாகத்தை உடல்விட்டு உயிர் பிரியும் வரை போற்றுவது எம்மை சான்றோர் நிலைக்கு இட்டுச்செல்லும்.
பொது விளக்கம் நாம் சுதந்திரக் காற்றை சுவாசிக்க வேண்டுமென்ற உன்னத நோக்கத்திற்காக தமது சுவாசத்தையே நிறுத்திய புனிதர்களது தியாகத்திற்கு இணையாக நாமும் பதிலுக்கு தியாகம் செய்யவேண்டியதில்லை.
அவ் உன்னத தியாகத்திற்கு கடமைப்பட்டவர்களாக எம்மை கருதிக்கொள்ளும் மனவியல்பின் வழியே நாம் அவர்களின் தியாகத்தை போற்றும் பண்பாளர்களாக இருத்தல் அவசியமாகும்.
பொது விளக்கம் எமது இனம் அடிமை இருள் சூழந்து அவதிப்பட்டுவந்த வேளை தம்முயிர்த் தியாகத்தால் ஒளியேற்றி இருளகற்றிய உத்தமர்களை எத்தருணத்திலும் நாம் மறத்தல் கூடாது.
பொது விளக்கம் சிங்கள பௌத்த பேரினவாத அரசின் இனவெறியாட்டத்திற்குள் நாம் சிக்கி சின்னாபின்னமாகிக் கொண்டிருந்தவேளை தமது உயிரைப் பணயம் வைத்து எமது வாழ்வை மீட்டுத்தந்த மான மறவர்களை ஏழேழ் பிறவிகளிலும் மறவாது நினைத்துப் போற்றுவோம்.
பொது விளக்கம் எமது நல் வாழ்விற்காகவும் வருங்கால சந்ததியின் நலனுக்காகவும் தமது மானுட வாழ்வைத் தியாகம் செய்த மாவீரர்களை மறப்பது அறமாகாது.
குறள் விளக்கம் முன்பு உதவி செய்தவர் பின்பு கொன்றாற் போன்ற துன்பத்தைச் செய்தாரானாலும் அவர் முன்பு செய்த ஒரு நன்மையை நினைத்தால் அத்துன்பம் மறைந்து போகும்.
பொது விளக்கம் ஒருவர் கொலை செய்தவராயினும் அதற்கு முன் அவர் செய்த நண்மைகளை நினைத்தால் அத்துன்பம் மறைந்து போகுமெனும் போது இன விடுதலைக்கான போராட்டத்தில் நிகழ்த்தப்பட்ட உயிர்த்தியாகங்களை எண்ணி அதன்பால் நிகழ்ந்த தவறுகளையும் பிழைகளையும் மறப்போம்.
நெல் பயிர்கள் முழுமையான விளைச்சலைக் கொடுக்க வேண்டுமென்பதற்காக அதற்குச் செல்லும் ஊட்டங்களை உறிஞ்சும் களைகளை அகற்றுவது போன்று எமது விடுதலைப் போராட்ட வழித்தடத்திலும் களையெடுப்புகள் நடந்துள்ளது.
அவ்வாறு நடந்த களையெடுப்படுகளாகட்டும் தவறுகள் பிழைகளாகட்டும் பாதிக்கப்பட்டவர்கள் மீதான தனிப்பட்ட வெறுப்பின்பாற்பட்டு நடந்தவை கிடையாது.
இவ்வாறான துன்பத்திற்குள்ளானோர் தமிழீழ விடுதலைப் போராட்டத்தினால் கிட்டியிருக்கும் நண்மைகளை எண்ணி தொடர்ந்து ஆதரளிப்பதன் மூலம் போற்றுதலுக்குரியவர்களாவீர்கள்.
பொது விளக்கம் அறத்தை அழித்தவர்களே பிராயச்சித்ததின் மூலம் தப்பிப் பிழைக்க முடிகின்ற போது செய்ந்நன்றி மறந்தவர்களுக்கு உயர்வில்லை என்பதிலிருந்தே அதன் மகத்துவத்தை அறிந்துகொள்ள முடிகிறது.
உலகின் எந்த மூலையில் தன்னும் புதிதாய்ப் பிறக்கும் பிறக்கப்போகும் தமிழ் குழந்தைகள் கூட மாவீரர்களுக்கு நன்றிக்கடன் பட்டவர்களாகவே இருப்பார்கள்.
அந்தவகையில் தமிழீழ விடுதலைப் போராட்டத்தின்பால் நிகழ்த்தப்பட்டிருக்கும் உயிர்த்தியாகமானது தலைமுறைகள் கடந்தும் தலைநிமிர்வை கொடுக்கும் பேராற்றல் கொண்டதாகும்.
தேசக் கனவு சுமந்து வீரமரணமடைந்த சரித்திர நாயகர்களை போற்றிப் பூசிக்கும் வீர மரபானது வெறுமனே வழிபாட்டுடன் முடிந்துபோய்விடுவதில்லை.
எமது தேசத்தின் தேகமெங்கும் மாவீரர்களது வித்துடல்களால் நிறைந்து விடுதலை வயல்களாகத் திகழ்ந்த மாவீரர் துயிலுமில்லங்கள் உழுதெறியப்பட்டமையும் அதனால்தான்.
தாயகக் கனவு சுமந்து வீரச்சாவடைந்த நாற்பதாயிரத்திற்கு மேற்பட்ட மாவீரர்களும் அவர்களோடு தோளோடு தோள் நின்று சாவடைந்த பொது மக்களும் எமது தாயகத்து மண்ணோடு மண்ணாகவும் கடலோடு கடலாகவும் காற்றோடு காற்றாகவும் வானோடு வானாகவும் இரண்டறக்கலந்து எம்முடனே உள்ளார்கள்.
எமது சுதந்திர வாழ்விற்காய் வீரமரணமடைந்த மாவீரர்களுக்கு நினைவேந்தல் செய்யும் உரிமையைக் கூட மறுக்கும் சிங்களம் ஒருபோதும் தமிழருக்கு நீதியை வழங்கப் போவதில்லை.
ஆகவே மாவீரர்கள் கண்ட கனவினை தோள்களில் சுமந்து அவர்கள் காட்டிய பாதையில் தேசியத் தலைவர் வழிநடத்தலில் இலட்சியத்தை அடைவோமென் இன்நாளில் உறுதியேற்போம்.
நாம் ஒரு சத்திய இலட்சியத்தில் பற்றுக் கொண்டு உறுதி கொண்ட மக்களாக ஒன்று திரண்டு நின்றால் எந்தவொரு சக்தியாலும் எம்மை அசைக்கவே முடியாது.
என்ற தேசியத் தலைவர் மேதகு வே.பிரபாகரன் அவர்களது சிந்தனைப்படி வள்ளுவத்தின் வழிநின்று வரலாற்று நாயகர்களின் கனவை நனவாக்குவோம்.
மாவீரர்கள் துயிலும் இல்லங்களைத் தகர்த்தெறிந்து அந்த நினைவுகளுக்கே இடமிருக்கக் கூடாது என்று நினைத்த கயவர்கள் வாழும் இந்த நாட்டில் கல்லறையில் கூட நிம்மதியாக இருக்க முடியாது என்றாயிற்று.
துட்டகைமுனுவின் பரம்பரை என்று மார்தட்டுகின்றவர்கள் எல்லாளன் மன்னனை வணங்கிச் செல்ல வேண்டும் என்ற கட்டளை பிறப்பித்த துட்டகைமுனுவின் பரம்பரையாயின் மாவீரர் துயிலும் கல்ல றைகளை உடைத்தெறிந்தது ஏன்?
தமிழர்கள் தங்கள் உரிமைக்காகப் போராடவேண்டிய சூழ்நிலையைத் தோற்றுவித்தவர்கள் யார் என்பதை மறந்து அல்லது அதுபற்றி அறிந்து கொள்ளாமல் தமிழ் இளைஞர்கள் அரசுக்கு எதிராக ஆயுதம் ஏந்தினார்கள் என்று கூறுவது எந்தவகையிலும் நியாயமாகாது.
தமிழர்களின் பிரச்சினைக்குத் தீர்வு காணத் தவறினால் தமிழ் இளைஞர்கள் ஆயுதம் ஏந்திப் போராடுவார்கள் என்று தந்தை செல்வநாயகத்தின் தீர்க்க தரிசனத்தை அன்றைய சிங்கள் ஆட்சியாளர்கள் ஏற்றிருந்தால் அதைக் கவனத்தில் எடுத்து சீர்படுத்தியிருந்தால் இந்த நாட்டில் மிகப்பெரிய மனித அழிவுகள் இடம்பெறாமல் இருந்திருக்கும்.
நாட்டில் நடந்த யுத்தத்தில் தமிழ் சிங்கள முஸ்லிம் மக்கள் உயிரிழக்க வேண்டியதாயிற்று என்ற நிலைமை ஏற்படுவதற்கு அடிப்படைக் காரணம் சிங்கள ஆட்சியாளர்கள் என்பது மறுக்க முடியாத உண்மை.
மாவீரர்கள் விடுதலைப் புலிகள் என்று கூறுவோர் மாவீரர்களை விடுதலைப் புலிகளை உருவாக்கிய வர்கள் சிங்கள ஆட்சியாளர்கள் என்பதை மறந்து விடக்கூடாது.
விடுதலைப் புலிகள் இருந்த காலத்தில் அவர்களுடன் பேசி வடக்கையும் கிழக்கையும் இணைக்கவும் பொலிஸ் காணி அதிகாரங்களைத் தரவும் தயாராக இருந்த இலங்கை ஆட்சியாளர்கள் இன்று அதனை வழங்க மறுக்கின்றனர்.
தமிழ் மக்களுக்கு உரிமை கொடுக்க வேண்டும் என்று இந்த நாட்டை ஆட்சி செய்தவர்கள் கேட்கிறார்கள் என்றால் தமிழர்கள் ஆயுதம் ஏந்தினால்தான் நாங்கள் உரிமை கொடுப்போம் என்ற மனநிலை பேரினவாதிகளிடம் இன்னமும் இருப்பது உறுதியாகிறதல்லவா?
தங்களைத் திருத்தி இந்த நாட்டில் இன ஒற்றுமையை ஏற்படுத்த விரும்பாத பேரினவாத ஆட்சியா ளர்களின் கடைகெட்ட வேலைதான் மாவீரர் துயிலும் இல்லங்களைத் தகர்த்தெறிந்த அநியாயம்.
தமிழ் மக்களது விடுதலைக்காக போராடி உயிர்நீத்த மாவீரர்களுக்கு வணக்க நிகழ்வுகள் இன்று மாலை கிளிநொச்சி கனகபுரம் மற்றும் முழங்காவில் துயிலுமில்லங்களில் மணி ஒலி எழுப்பி சுடரேற்றி அஞ்சலி செலுத்தப்பட்டுள்ளது.
இந்த அஞ்சலி நிகழ்வில் பல்லாயிரக்கணக்கான மக்கள் கலந்துகொண்டு உயிர்நீத்த மாவீரர்களுக்கு ஈகைச்சுடரேற்றி அஞ்சலி செலுத்தியுள்ளனர்.
மன்னார் மாவட்ட பிரஜைகள் குழுவின் தலைவர் அருட்தந்தை இம்மானுவேல் செபமாலை அடிகளார் தலைமையில் விசேட திருப்பலி ஒப்புக்கொடுக்கப்பட்டதோடு தமிழ் மக்களின் விடுதலைக்காக தம் உயிரை தியாகம் செய்த மாவீரர்களை நினைவு கூர்ந்து தீபம் ஏற்றி அஞ்சலியும் செலுத்தப்பட்டுள்ளது.
இதன் போது குறித்த துயிலுமில்லத்தில் சிரமதானப்பணிகள் மேற்கொள்ளப்பட்டு மாவிரர்களுக்கு தீபம் ஏற்றி அஞ்சலி செலுத்தப்பட்டுள்ளது.
இந்த நிகழ்வு கிழக்கு பல்கலைகழக வளாகத்திலுள்ள பிள்ளையார் ஆலய முன்றலில் பல்கலையின் தமிழ் சங்கத்தின் ஏற்பாட்டில் இடம்பெற்றது.
குறித்த நினைவேந்தல் நிகழ்வுக்கு கிழக்கு பல்கலைகலையில் கற்கும் அனைத்து பிரிவுகளிலும் இருந்து மாணவர்கள் வருகைதந்ததுடன் மிகவும் அமைதியான முறையில் ஈகைச் சுடர் நிகழ்வை நடாத்தினர்.
இந் நாளில் உயிர் நீத்த அனைத்து உறவுகளுக்குரிய ஈகைச் சுடர் நினைவேந்தல் அனுஸ்டிப்புக்கு வடகிழக்கு மற்றும் மலையகம் கொழும்பு போன்ற பிரதேசங்களில் கல்வி கற்கும் மாணவர்கள் கலந்து கொண்டிருந்தனர்.
கடந்த காலங்களில் பல்வேறுபட்ட கெடுபிடிகளுக்கு மத்தியில் கிழக்கு பல்கலைகழக மாணவர்கள் நினைவேந்தல் நிகழ்வினை தொடர்ச்சியாக நடாத்தி வந்திருந்தமை குறிப்பிடத்தக்கது.
மாலையில் மணி எழுப்பப்பட்டு பிரதான ஈகைச்சுடர் ஏற்றப்பட்டதைத் தொடர்ந்து நிகழ்வில் கலந்து கொண்ட அனைவரும் மாவீரர்கள் நினைவாக சுடர்களை ஏற்றினர்.
இந்நிகழ்வில் வன்னி மாவட்ட பாராளுமன்ற உறுப்பினர்களான சிவசக்தி ஆனந்தன் செல்வம் அடைக்கலநாதன் பிரஜைகள் குழுவின் உறுப்பினர்கள் பொதுமக்கள் என பலரும் கலந்துகொண்டனர்.
இதேவேளை வவுனியா குருமன்காட்டில் அமைந்துள்ள தமிழ் தேசிய மக்கள் முன்னணி அலுவலகத்திலும் மாவீரர் நாள் நிகழ்வுகள் உணர்வுபூர்வமாக அனுஷ்டிக்கப்பட்டது.
இந்நிகழ்வில் மாவீரர்களுக்கு அஞ்சலி செலுத்துவதற்காக தமிழ் தேசிய மக்கள் முன்னணி உறுப்பினர்கள் மற்றும் பலரும் கலந்துக் கொண்டமை குறிப்பிடத்தக்கது.
இரண்டு இடங்களில் மாவீரர் தினம் உணர்வுபூர்வமாக மாகாணசபை உறுப்பினர் சிவாஜிலிங்கம் தலைமையில் அனுஸ்டிக்கப்பட்டுள்ளது.
இதேவேளை கோப்பாய் மாவீரர் துயிலும் இல்ல வளாகத்திற்குள் படையினர் நிலைகொண்டிருக்கும் நிலையில் மாவீரர் மயானம் முன்பாக மாவீரர் தினம் உணர்வுபூர்வமாக அனுஸ்டிக்கப்பட்டிருந்தமை குறிப்பிடத்தக்கது.
ஆயுதப் போராட்டத்தினை நசுக்க முடிந்ததே தவிர தமிழ் இனத்தின் இனப்பிரச்சினைக்கான போராட்டத்தினை எவராலும் நசுக்க முடியாது என வடமாகாண சபை உறுப்பினர் கே.சிவாஜிலிங்கம் தெரிவித்துள்ளார்.
தமிழீழ தேசிய விடுதலைப் போராட்டத்தில் தங்களின் இன்னுயிர்களை நீத்த மாவீரர்களுக்கும் வீர மரவர்களுக்கும் அஞ்சலி செலுத்தி நிற்கின்றோம்.
எந்த சக்திகள் எமக்கு அடக்குமுறைகளைப் போட்டாலும் எதிர்காலத்தில் தமிழ் இனம் தன்னைத் தானே ஆளக்கூடிய தீர்வினை எடுக்க வேண்டும் என்பதற்காகவே வீர மரவர்களுக்கு அஞ்சலி செலுத்துகின்றோம் எனவும் கூறியுள்ளார்.
இறுதி யுத்தத்த்தின் போது நடைபெற்ற போர்க்குற்றங்கள் இனப்படுகொலைகள் மானிடத்திற்கு எதிரான குற்றங்களுக்கு சர்வதேச நீதி வேண்டுமென்ற கோரிக்கையில் இறுக்கமான முடிவுகளை எடுக்க வேண்டும்.
மாவீரர்களுக்கும் பொது மக்களுக்கும் வீர மரவர்களுக்கும் அஞ்சலி செலுத்த மறப்போமாக இருந்தால் விடுதலையினைக் கோருவதற்கு தகுதியுடையவர்கள் இல்லை என்ற விமர்சனங்கள் எழுந்துவிடும்.
தமிழ் இனம் தலைசாய்க்காது அரைகுறை அரசியல் தீர்வுகளையும்அற்ப எலும்புத்துண்டுகளையும் முற்றாக நிராகரிப்போம் எனவும் குறிப்பிட்டுள்ளார்.
ஆனால் ஆயுத வழிப்போராட்டம் நசுக்கப்பட்டுள்ளதே தவிர தேசிய இனப்பிரச்சினைக்கான போராட்டத்தினை ஒரு போதும் ஒருவராலும் நசுக்க முடியாது.
மாவீரர்களுக்கும் வீர மரவர்களுக்கும் அஞ்சலி செலுத்த மறப்போமாக இருந்தால் இந்த இனம் விடுதலையினைப் பெற தகுதியற்றதென்ற எண்ணம் தோன்றி விடும்.
அவர்களை நினைவு கூறுவோம் என தமிழர்களின் தாயகம் தமிழீழ தாயகம் எனவும் இதன்போது வடமாகாண சபை உறுப்பினர் கே.சிவாஜிலிங்கம் கூறியுள்ளார்.
இறுதி யுத்தத்தில் உயிர் நீத்த மாவீரர்களுக்கு தமிழர் தாயகமெங்கும் இன்றைய தினம் சுடரேற்று நினைவு தினமாக அனுஷ்டிக்கப்படுகிறது.
மேற்படி நிகழ்வு இலங்கை தமிழரசுக் கட்சியின் ஏற்பாட்டில் நல்லையா வீதியில் உள்ள தமிழரசுக் கட்சியின் அலுவலகத்தில் நடைபெற்றது.
மாவீரர் தினம் அனுஷ்டிக்கப்பட்டு வரும் இன்றைய தினத்தில் உரிமைப் போராட்டத்தில் உயிர் நீர்த்த உறவுகளின் நினைவேந்தல் நிகழ்வு நடாத்தப்பட்டது.
தமிழரசுக் கட்சியின் செயலாளரும் கிழக்கு மாகாண விவசாய அமைச்சருமான கி.துரைராஜசிங்கம் தலைமையில் நடைபெற்ற இந்த நிகழ்வில் மட்டக்களப்பு மாவட்ட தமிழ்த் தேசியக் கூட்டமைப்பு பாராளுமன்ற உறுப்பினர்களான சீ.யோகேஸ்வரன் ஞா.சிறிநேசன் கிழக்கு மாகாணசபை உறுப்பினர் மா.நடராஜா முன்னாள் பாராளுமன்ற உறுப்பினர்களான பா.அரியநேத்திரன் பொன்.செல்வராசா உட்பட கட்சி ஆதரவாளர்களும் கலந்து கொண்டனர்.
தமிழீழத் தாயக விடுதலைக்காக உயிர்நீத்த மாவீரர்கள் இன்று தமிழர் தாயகத்திலும் தமிழர்கள் வாழும் தேசங்களிலும் மிகவும் உணர்வுபூர்வமாக நினைவுகூரப்பட்டனர்.
பல ஆண்டுகள் இடைவெளிக்குப் பின்னர் தமிழர் தாயகத்தில் உள்ள மாவீரர் துயிலுமில்லங்களிலும் வீடுகளிலும் மாவீரர்களுக்கு சற்று முன்னர் நினைவுச்சுடர் ஏற்றப்பட்டது.
கிளிநொச்சி கனகபுரம் முழங்காவில் துயிலுமில்லங்களிலும் மன்னாரில் பெரியபண்டிவிரிச்சான் ஆட்காட்டி வெளி துயிலுமில்லங்களிலும் யாழ்ப்பாணத்தில் சாட்டி உடுத்துறை துயிலுமில்லங்களிலும் முல்லைத்தீவில் வன்னிவிளாங்குளம் துயிலுமில்லத்திலும் மாவீரர் நினைவு நிகழ்வுகள் இடம்பெற்றன.
மட்டக்களப்பில் தமிழ் அரசுக் கட்சி பணியகத்தில் நடந்த நிகழ்வில் மாவீரர்கள் நினைவாக சுடர் ஏற்றப்பட்டு அஞ்சலி செலுத்தப்பட்டது.
இந்த நிகழ்வில் நாடாளுமன்ற உறுப்பினர்கள் யோகேஸ்வரன் சிறிநேசன் மற்றும் முன்னாள் நாடாளுமன்ற உறுப்பினர்களும் கலந்து கொண்டனர்.
தீவகம் சாட்டி மாவீரர் துயிலுமில்லத்தில் இன்று பிற்பகல் நாடாளுமன்ற உறுப்பினர் சரவணபவன் மாவீரர்களுக்கு நினைவுச் சுடர் ஏற்றி வணக்கம் செலுத்தினார்.
திருகோணமலை சிவன்கோவிலடியில் உள்ள தந்தை செல்வா நினைவிடத்தில் நடந்த நிகழ்வில் நாடாளுமன்ற உறுப்பினர் துரைரட்ணசிங்கம் மற்றும் கிழக்கு மாகாண கல்வி அமைச்சர் தண்டாயுதபாணி ஆகியோர் நினைவுச் சுடர்களை ஏற்றி வைத்தனர்.
தினகரன் செய்தி ஆசிரியருக்கு அச்சுறுத்தல் பிரதி அமைச்சர் ஒருவரின் எடு பிடியின் பெயர் பத்திரிகையில் பிரசுரிக்கவில்லையாம் .. முகப்பு சட்டம் தினகரன் செய்தி ஆசிரியருக்கு அச்சுறுத்தல் பிரதி அமைச்சர் ஒருவரின் எடு பிடியின் பெயர் பத்திரிகையில் பிரசுரிக்கவில்லையாம் தினகரன் செய்தி ஆசிரியருக்கு அச்சுறுத்தல் பிரதி அமைச்சர் ஒருவரின் எடு பிடியின் பெயர் பத்திரிகையில் பிரசுரிக்கவில்லையாம் தினகரன் ஆசிரியர் பீடத்தில் கடமையாற்றும் விளையாட்டு பிரிவின் பொறுப்பாசிரியர் ஏ.ஆர்.பரீத் என்பவருக்கு பிரதி அமைச்சருடன் செயற்படுகின்ற ஒருவரினால் தொலைபேசியூடாக அச்சுறுத்தல் விடுக்கப்பட்டுள்ளதாக சவளக்கடை பொலிசில் முறைப்பாடு பதிவு செய்யப்பட்டுள்ளதாக சவளக்கடை பொலிசார் தெரிவித்தனர்.
ஒப்பீட்டளவில் அமைதியாக நடந்து முடிந்திருந்தாலும் இலங்கையின் இந்த உள்ளூராட்சி தேர்தல் இரண்டு விசயங்களை வலுவாக கோடிகாட்டிச் சென்றிருக்கிறது.
பிரதமர் ரணில் விக்கிரமசிங்கவின் ஐக்கிய தேசியக் கட்சி பாரம்பரியமாகவே பலமாகத்திகழும் தலைநகர் கொழும்பு போன்ற இடங்களைத் தவிர ஏனைய இடங்களில் ராஜபக்ஷவே பெருவெற்றியை பெற்றுள்ளார்.
ரணில் விக்கிரமசிங்க மற்றும் அவரது அரசாங்கத்தில் அங்கம் வகுக்கும் மலையக கட்சிகளான அமைச்சர் திகாம்பரத்தின் கட்சி மற்றும் மலையக மக்கள் முன்னணி கூட்டணி அங்கு பலம் வாய்ந்ததாக கருதப்பட்டது.
ஆனால் இந்த தேர்தலில் மலையகத்தில் பல சபைகளில் அங்கு பலம் வாய்ந்த இலங்கை தொழிலாளர் காங்கிரஸுடன் சேர்ந்து மஹிந்த அணி ஆட்சியமைக்கும் வாய்ப்பு ஏற்பட்டுள்ளது.
அரசியலில் நிரந்தர நண்பனோ பகைவனோ கிடையாது என்று கூறும் மலையக மக்கள் முன்னணியின் தலைவரான கல்வி இராஜாங்க அமைச்சர் இராதாகிருஷ்ணன் இ.தொ.கா மஹிந்த அணி கூட்டாக பல சபைகளில் ஆட்சி அமைத்தாலும் மக்களுக்கு நன்மை பயப்பதாக அது இருக்க வேண்டும் என்று கூறினார்.
வெள்ளைவான் கடத்தல் கலாச்சாரம் ஊழல் ஆகியவைதான் கடந்த ஜனாதிபதி தேர்தலில் மஹிந்த அரசுக்கு எதிராக எதிர்க்கட்சிகள் வைத்த குற்றச்சாட்டு.
அவரது ஆட்சி மாறிய பின்னர் இங்கு அப்படியான வன்செயல்கள் குறைந்திருக்கின்றன அல்லது இல்லாது போய்விட்டன என்பது உண்மைதான் என்று கூறும் கொழும்பில் உள்ள ஒரு இந்திய செய்தியாளர் ஆனால் தற்போதைய அரசில் எந்த விதமான முன்னேற்றமும் நடக்கவில்லை என்பது தற்போது மக்களுக்கு பெரும் சுமையாக தெரிவதாகக் கூறுகிறார்.
ஆனால் இப்போது மாநகர சபைக்கு உட்பட்ட தெருக்கள் கூட சீரமைக்கப்படாமல் இருப்பதாக கொழும்பில் வாழும் அந்தச் செய்தியாளர் குறைகூறுகிறார்.
தொழில் உருவாக்கம் பொருளாதார முன்னேற்றம் என எந்த விதத்திலும் ஒரு முன்னேற்றத்தை எதிர்பார்த்த மக்களுக்கு தற்போதைய அரசு ஏமாற்றத்தையே தந்துள்ளதாக அவர் கூறுகின்றார்.
அங்கு தமிழ் மக்களின் பிரதிநிதிகளாக பார்க்கப்பட்ட தமிழ் தேசியக் கூட்டமைப்பு பெரும்பான்மையான உறுப்பினர்களை பெற்றிருந்தாலும் இந்த தேர்தல் அதற்கு ஒரு பின்னடைவாக பலராலும் பார்க்கப்படுகின்றது.
தற்போதைய அரசாங்கத்துடன் தாம் முன்னெடுக்கும் தமிழர் பிரச்சினைக்கான அரசியல் தீர்வு நடவடிக்கைகளுக்கான ஒரு ஆணையாக இந்த தேர்தலை அந்தக் கட்சி முன்வைத்திருந்தது.
ஆனால் யாழ் மாநகர சபை உட்பட வடக்கு கிழக்கில் பல சபைகளில் அந்த கட்சியால் ஆட்சியமைக்க முடியாத ஒரு சூழ்நிலை ஏற்பட்டுள்ளது.
சில இடங்களில் அப்படி அமைப்பதாயின் அவர்கள் தாம் தமிழர் எதிரிகளாக வர்ணித்த சில கட்சிகளோடு கூட்டுச் சேர வேண்டிய நிலைமை ஏற்பட்டுள்ளது.
வடக்கில் முன்னாள் அமைச்சர் டக்ளஸ் தேவானந்தாவின் ஈழமக்கள் ஜனநாயகக் கட்சியும் கஜேந்திரகுமார் பொன்னம்பலத்தின் தமிழ் காங்கிரஸும் கூட சில சபைகளில் கணிசமான வெற்றியை பெற்றுள்ளன.
இதனைவிட சிங்களக் கட்சிகளாக தமிழ் தேசியத்தரப்பால் வர்ணிக்கப்படும் சிறிலங்கா சுதந்திரக் கட்சி மற்றும் ஐக்கிய தேசியக் கட்சி ஆகியனவும் அங்கு சில வட்டாரங்களை கைப்பற்றியுள்ளன.
மக்களின் கருத்தை பொருட்படுத்தாக தமிழ் தேசியக் கூட்டமைப்பின் தலைவர்களின் போக்குக்கு கிடைத்த பெரிய அடிதான் இந்த முடிவுகள் என்று வர்ணிக்கும் மூத்த பத்திரிகையாளரான வித்யாதரன் அந்தக் கட்சியின் அடித்தளத்துக்கே பலமான அடி விழுந்துள்ளதாக கூறுகிறார்.
தமிழ் தேசியக் கூட்டமைப்புக்கு இந்த முடிவுகள் சற்று பின்னடைவே என்பதை ஒப்புக்கொள்ளும் அந்தக் கட்சியின் நாடாளுமன்ற உறுப்பினரான தர்மலிங்கம் சித்தார்த்தன் தமிழ் காங்கிரஸ் மற்றும் தமிழர் விடுதலைக் கூட்டணி ஆகியவற்றுக்கு மாத்திரமல்லாமல் சிங்களக் கட்சிகளுக்கும் மக்கள் வாக்களித்திருப்பது வேலைவாய்ப்பு மற்றும் அத்தியாவசிய தேவைகள் குறித்த அவர்களது வாக்குறுதிகளுக்காக என்கிறார்.
சமாந்தரமான இரு வழி பாதையாக தமிழர் பிரச்சினைக்கான அரசியல் தீர்வு மற்றும் மக்களின் உடனடித்தேவைகளை பூர்த்தி செய்தல் ஆகியவை இருக்க வேண்டும் என்பது தனது கருத்தாக இருக்கின்ற போதிலும் அதில் யுத்தத்தால் பாதிக்கப்பட்ட மக்களின் பல விதமான பிரச்சினைகளை தமிழ் தேசியக் கூட்டமைப்பின் தலைமை இரண்டாம் பட்சமாக கருதிவிட்டது என்றும் ஆனால் மக்கள் அவற்றை முதல் பிரச்சினையாக கருதுவதையே தேர்தல் முடிவுகள் காண்பிப்பதாகவும் கூறுகிறார்.
தேர்தல் முடிவுகளை அடுத்து ஜனாதிபதி மைத்திரிபால சிரிசேன அரசாங்கத்தில் சில மாறுதல்களை செய்வார் என்று எதிர்பார்க்கப்படுவதாக சிறிலங்கா சுதந்திரக் கட்சி வட்டாரங்கள் தெரிவித்துள்ளன.
அதேவேளை கூட்டு எதிர்க்கட்சிகளின் தலைவரான தினேஸ் குணவர்த்தனவோ மக்கள் இந்த அரசாங்கத்துக்கு கொடுத்த ஆணை காலவதியாகிப்போய் விட்டதால் அவர்கள் பதவி விலக வேண்டும் என்று வலியுறுத்தியுள்ளார்.
நேரடி மற்றும் விகிதாசார தேர்தல்களின் கலப்புமுறையில் நடந்த இந்த தேர்தலின் முடிவுகள் அரசியல் கட்சிகளின் ஆதரவாளர்களை சற்று குழப்பிவிட்டிருக்கிறது.
இதுவரை எத்தனையோ சைஸ்களில் நீங்கள் டி.வியை பார்த்திருப்பீர்கள் ஆனால் நிச்சயம் இந்த சைஸ் டி.வியை பார்த்தாலம் சற்று அதிர்ந்துதான் போவீர்கள்.
இந்த டி.வியின் பெயர் கய்ஜூ டி.வி என்று பெயரிடுப்பட்டுள்ளது இந்த டி.வி ஒரு எச்.டி டி.வி ஆகும் மேலும் விரைவில் இது சந்தைக்கும் வர இருக்கிறது.